CELEX: 62010CA0365
Language: lv
Date: 2011-03-24 00:00:00
Title: Lieta C-365/10: Tiesas (trešā palāta) 2011. gada 24. marta spriedums — Eiropas Komisija/Slovēnijas Republika (Valsts pienākumu neizpilde — Piesārņojuma kontrole — Robežvērtības attiecībā uz PM10 koncentrāciju apkārtējā gaisā)

21.5.2011   
            
            
               LV
            
            
               Eiropas Savienības Oficiālais Vēstnesis
            
            
               C 152/9
            
         Tiesas (trešā palāta) 2011. gada 24. marta spriedums — Eiropas Komisija/Slovēnijas Republika
   (Lieta C-365/10) (1)
   
   (Valsts pienākumu neizpilde - Piesārņojuma kontrole - Robežvērtības attiecībā uz PM10 koncentrāciju apkārtējā gaisā)
   2011/C 152/15
   Tiesvedības valoda — slovēņu
   
      Lietas dalībnieki
   
   
      Prasītāja: Eiropas Komisija (pārstāvis — D. Kukovec)
   
      Atbildētāja: Slovēnijas Republika (pārstāvis — N. Pintar Gosenca)
   
      Priekšmets
   
   Valsts pienākumu neizpilde — Padomes 1999. gada 22. aprīļa Direktīvas 1999/30/EK par robežvērtību noteikšanu sēra dioksīda, slāpekļa dioksīda un slāpekļa oksīdu, makrodaļiņu un svina koncentrācijai apkārtējā gaisā (OV L 163, 41. lpp.) 5. panta 1. punkta un Eiropas Parlamenta un Padomes 2008. gada 21. maija Direktīvas 2008/50/EK par gaisa kvalitāti un tīrāku gaisu Eiropai (OV L 152, 1. lpp.) 13. panta 1. punkta pārkāpums — Tādu pasākumu neveikšana, kas vajadzīgi, lai nodrošinātu, ka PM10 koncentrācija apkārtējā gaisā nepārsniedz noteiktās robežvērtības
   
      Rezolutīvā daļa:
   
   
               1)
            
            
               2005.–2007. gadā pārsniedzot robežvērtības pieļaujamajām ikgadējām un diennakts PM10 koncentrācijām apkārtējā gaisā, Slovēnijas Republika nav izpildījusi Padomes 1999. gada 22. aprīļa Direktīvas 1999/30/EK par robežvērtību noteikšanu sēra dioksīda, slāpekļa dioksīda un slāpekļa oksīdu, makrodaļiņu un svina koncentrācijai apkārtējā gaisā 5. panta 1. punktā paredzētos pienākumus;
            
         
               2)
            
            
               Slovēnijas Republika atlīdzina tiesāšanās izdevumus.
            
         
      (1)  OV C 288, 23.10.2010.